L 144/92
HU
Az Európai Unió Hivatalos Lapja
2023.6.5.
(3)
Németország azon a véleményen van, hogy a CA-dokumentumban bemutatott megállapodás alapján még nem válik kötelezővé az állatgyógyászatban felületek fertőtlenítésére használt biocid termékeknek kizárólag a 2. terméktípusba történő sorolása.
Véleménye szerint a CA-dokumentum lehetővé teszi, hogy a 2. terméktípusba rendeljék az állatgyógyászatban felületek fertőtlenítésére használt biocid termékeket abban az esetben, ha azokat mind humángyógyászati, mind állatorvosi klinikákon használják, miközben a biocid terméket nem szánják emberi gyógyászati területen való felhasználásra.
Németország szerint a hatásosságra vonatkozó útmutatónak és a CA-dokumentumnak nem célja, hogy megállapítsa a terméktípus leírását, mivel azt az 528/2012/EU rendelet V. melléklete tartalmazza.
A fenti okok miatt Németország megfelelőnek tartja a biocid termék állategészségügyi ellátásban történő alkalmazásának hozzárendelését a 3. terméktípushoz
(4)
Mivel a koordinációs csoportban nem sikerült megállapodásra jutni, Németország 2022.
augusztus 24-én az 528/2012/EU rendelet 36. cikkének (1) bekezdésével összhangban a Bizottság elé terjesztette a megoldatlan kifogást.
Egyben részletes beszámolót küldött a Bizottságnak arról a kérdésről, amellyel kapcsolatban a tagállamok nem tudtak megállapodásra jutni, továbbá a véleménykülönbségük okairól.
A szóban forgó beszámolót az érintett tagállamok és a kérelmező is megkapták.
(5)
Az 528/2012/EU rendelet 2. cikkének (1) bekezdése kimondja, hogy a biocid termékek 528/2012/EU rendelet hatálya alá tartozó típusainak jegyzékét és azok leírását az említett rendelet V. melléklete tartalmazza.
(6)
Az 528/2012/EU rendelet 19. cikke (1) bekezdésének a) pontja értelmében az engedély megadásának egyik feltétele az, hogy a biocid termékben található hatóanyagok szerepeljenek a szóban forgó rendelet I. mellékletében, vagy hogy azokat a vonatkozó terméktípus tekintetében jóváhagyják, és a szóban forgó hatóanyagok vonatkozásában meghatározott valamennyi feltétel teljesüljön.
(7)
Az 528/2012/EU rendelet V. melléklete szerint a 2. terméktípusba (Nem közvetlenül embereken vagy állatokon való felhasználásra szánt fertőtlenítőszerek és algásodás elleni szerek) tartoznak az élelmiszerrel vagy takarmánnyal közvetlenül nem érintkező felületek, anyagok, berendezések és bútorok fertőtlenítésére használt termékek; a felhasználási területek közé tartoznak többek közt az uszodák, akváriumok, fürdő- és egyéb vizek; a légkondicionáló berendezések; valamint a falak és a padlók magán-, köz- és ipari területeken és egyéb, szakmai tevékenység céljára szolgáló területeken; a levegő, a nem emberi vagy állati fogyasztásra szánt víz, a vegyi WC-k, a szennyvíz, a kórházi hulladék és a talaj fertőtlenítésére használt termékek; az uszodák, az akváriumok és az egyéb vizek kezelésére, vagy építőanyagok helyreállító kezelésére szolgáló, algásodás elleni szerek; valamint a textilekben, szövetekben, maszkokban, festékekben és egyéb árucikkekben vagy anyagokban felhasználandó, az árucikknek vagy anyagnak fertőtlenítő hatást biztosító termékek.
Az 528/2012/EU rendelet V. melléklete szerint a 3. terméktípus (Állategészségügy) magában foglalja az állategészségügyi célokra szolgáló termékeket, például a fertőtlenítőszereket, a fertőtlenítő szappanokat, a száj- vagy testi higiéniát biztosító vagy antimikrobiális termékeket; valamint az állatok tartására vagy szállítására szolgáló anyagok és felületek fertőtlenítésére szánt termékeket.
(8)
Az összes rendelkezésre álló információ alapos vizsgálatát követően a Bizottság egyetért Németország azon véleményével, hogy a biocid termék felhasználása az 528/2012/EU rendelet V. mellékletében meghatározott 3. terméktípusba sorolandó, mivel a terméket állatgyógyászati felhasználásra, többek között állatorvosi klinikák és műtőhelyiségek, állategészségügyi felületek és berendezések, valamint kedvtelésből tartott állatoknak szánt tárgyak fertőtlenítésére szánják.
A 3. terméktípusba tartoznak az állategészségügyi célra szolgáló termékek, például a fertőtlenítőszerek, a fertőtlenítő szappanok, a száj- vagy testi higiéniát biztosító vagy antimikrobiális termékek, valamint az állatok tartására vagy szállítására szolgáló anyagok és felületek fertőtlenítésére szánt termékek.
Ezért, mivel a biocid terméket állatgyógyászatban alkalmazott fertőtlenítésre szánják, állategészségügyi célra használt fertőtlenítőszernek kell tekinteni.
(9)
A CA-dokumentum a Bizottság szolgálatai és az illetékes hatóságok között az 528/2012/EU rendelet végrehajtásával kapcsolatban született megállapodást tükrözi, amelynek az egészségügyben és az állategészségügyi ellátásban használt fertőtlenítőszerek terméktípusokhoz való hozzárendelésére vonatkozó gyakorlatok harmonizálása a célja.
A CA-dokumentum szerint a 2. terméktípusba lehet sorolni azokat a biocid termékeket, amelyek állatok vizsgálatára és műtésére/kezelésére használt állatorvosi rendelőintézeti vagy kórházi felületek fertőtlenítésére szolgálnak, míg a kimondottan állategészségügyi higiéniai célokra szánt termékek (pl. olyan termékek, amelyekre kizárólag állategészségügyi relevanciával bíró célszervezettel szembeni hatást megállapító állítás vonatkozik) a 3. terméktípusba sorolandók.
A CA-dokumentum tehát rugalmasságot biztosít az ilyen termékek 2. vagy 3. terméktípusba sorolása tekintetében, és nem zárja ki a biocid termék 3. terméktípusba sorolását.